CELEX: 32018D1854
Language: bg
Date: 2018-11-27 00:00:00
Title: Решение за изпълнение (EC) 2018/1854 на Комисията от 27 ноември 2018 година за признаване на доброволната схема „Better Biomass“ като схема за доказване на съответствие с критериите за устойчивост съгласно директиви 98/70/ЕО и 2009/28/ЕО на Европейския парламент и на Съвета

28.11.2018   
               
               
                  BG
               
               
                  Официален вестник на Европейския съюз
               
               
                  L 302/73
               
            
         РЕШЕНИЕ ЗА ИЗПЪЛНЕНИЕ (EC) 2018/1854 НА КОМИСИЯТА
         от 27 ноември 2018 година
         за признаване на доброволната схема „Better Biomass“ като схема за доказване на съответствие с критериите за устойчивост съгласно директиви 98/70/ЕО и 2009/28/ЕО на Европейския парламент и на Съвета
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 98/70/ЕО на Европейския парламент и на Съвета от 13 октомври 1998 г. относно качеството на бензиновите и дизеловите горива и за изменение на Директива 93/12/ЕИО (1) на Съвета, и по-специално член 7в, параграф 4, втора алинея от нея,
         като взе предвид Директива 2009/28/ЕО на Европейския парламент и на Съвета от 23 април 2009 г. за насърчаване използването на енергия от възобновяеми източници и за изменение и впоследствие за отмяна на директиви 2001/77/ЕО и 2003/30/ЕО (2), и по-специално член 18, параграф 4, втора алинея от нея,
         като има предвид, че:
         
                     (1)
                  
                  
                     В членове 7б и 7в от Директива 98/70/ЕО и в приложение IV към нея, и съответно в членове 17 и 18 от Директива 2009/28/ЕО и в приложение V към нея са определени сходни критерии за устойчивост на биогоривата и течните горива от биомаса, както и сходни процедури за проверка на съответствието с тези критерии на посочените биогорива и течни горива от биомаса.
                  
               
                     (2)
                  
                  
                     В случаите, в които биогоривата и течните горива от биомаса се вземат предвид за целите, посочени в член 17, параграф 1, букви а), б) и в) от Директива 2009/28/ЕО, държавите членки следва да изискват от икономическите оператори да покажат, че биогоривата и течните горива от биомаса съответстват на критериите за устойчивост, посочени в член 17, параграфи 2—5 от същата директива.
                  
               
                     (3)
                  
                  
                     Комисията може да реши, че доброволни национални или международни схеми, които определят стандарти за производството на продукти от биомаса, съдържат точни данни за целите на член 17, параграф 2 от Директива 2009/28/ЕО и/или доказват, че партиди от биогорива или от течни горива от биомаса съответстват на критериите за устойчивост, определени в член 17, параграфи 3, 4 и 5, и/или че няма материали, които са били умишлено модифицирани или превърнати в отпадъци, така че партидата или част от нея да попадне в обхвата на приложение IX. Когато даден икономически оператор предостави доказателства или данни, получени в съответствие с призната от Комисията доброволна схема, доколкото такива данни или доказателства са обхванати от решението за признаване на доброволната схема, съответната държава членка не следва да изисква от доставчика да предостави допълнителни доказателства за съответствие с критериите за устойчивост.
                  
               
                     (4)
                  
                  
                     На 20 февруари 2018 г. в Комисията бе внесено искане да се признае, че доброволната схема „Better Biomass“ доказва съответствие на партидите от биогорива с критериите за устойчивост, посочени в директиви 98/70/ЕО и 2009/28/ЕО. Схемата, която е със седалище Vlinderweg 6, NL-2623 AX Delft, Нидерландия, обхваща широк спектър от суровини, включително отпадъци и остатъци, и цялата верига на доставки. Документите за признатата система следва да бъдат достъпни на платформата за прозрачност, създадена съгласно Директива 2009/28/ЕО.
                  
               
                     (5)
                  
                  
                     При оценката на доброволната схема „Better Biomass“ Комисията установи, че тя адекватно покрива критериите за устойчивост съгласно директиви 98/70/ЕО и 2009/28/ЕО, както и че при нея се прилага методика на база масов баланс в съответствие с изискванията на член 7в, параграф 1 от Директива 98/70/ЕО и член 18, параграф 1 от Директива 2009/28/ЕО.
                  
               
                     (6)
                  
                  
                     При оценяването на доброволната схема „Better Biomass“ се установи, че тя отговаря на адекватните стандарти за надеждност, прозрачност и независимо одитиране и е в съответствие с методическите изисквания, посочени в приложение IV към Директива 98/70/ЕО и в приложение V към Директива 2009/28/ЕО.
                  
               
                     (7)
                  
                  
                     Мерките, предвидени в настоящото решение, са в съответствие със становището на Комитета по устойчивост на биогоривата и нетранспортните течни горива от биомаса,
                  
               ПРИЕ НАСТОЯЩОТО РЕШЕНИЕ:
         
            Член 1
            Доброволната схема „Better Biomass“ („схемата“), за чието признаване е подадено искане до Комисията на 20 февруари 2018 г., доказва, че партидите от биогорива и течни горива от биомаса, произведени в съответствие с определените в схемата стандарти за производство на биогорива и течни горива от биомаса, съответстват на критериите за устойчивост, определени в член 7б, параграфи 3, 4 и 5 от Директива 98/70/ЕО и в член 17, параграфи 3, 4 и 5 от Директива 2009/28/ЕО.
            Схемата също така съдържа точни данни за целите на член 17, параграф 2 от Директива 2009/28/ЕО и член 7б, параграф 2 от Директива 98/70/ЕО.
         
         
            Член 2
            Ако съдържанието на схемата във вида, в който е представена за признаване от Комисията на 20 февруари 2018 г., претърпи промени по начин, който може да засегне основанието за настоящото решение, Комисията се уведомява без забавяне за тези промени. Комисията извършва оценка на промените, за които е уведомена, с цел да установи дали схемата все още покрива в достатъчна степен критериите за устойчивост, за които е призната.
         
         
            Член 3
            Комисията може да отмени настоящото решение, inter alia, при следните обстоятелства:
            
                        а)
                     
                     
                        ако бъде доказано ясно, че схемата не е изпълнила елементи, за които се счита, че имат решаващо значение за настоящото решение, или ако са налице тежки и структурни нарушения на такива елементи;
                     
                  
                        б)
                     
                     
                        ако Схемата не подаде до Комисията годишни доклади, както е предвидено в член 7в, параграф 6 от Директива 98/70/ЕО и в член 18, параграф 6 от Директива 2009/28/ЕО;
                     
                  
                        в)
                     
                     
                        ако схемата не прилага стандарти за независимо одитиране, посочени в актовете за изпълнение съгласно член 7в, параграф 5, трета алинея от Директива 98/70/ЕО и в член 18, параграф 5, трета алинея от Директива 2009/28/ЕО, или подобрения на други елементи на схемата, за които се счита, че имат решаващо значение за това признаването ѝ да остане в сила.
                     
                  
         
            Член 4
            Настоящото решение влиза в сила на двадесетия ден след деня на публикуването му в Официален вестник на Европейския съюз.
            То се прилага до 18 декември 2023.
         
         
            Съставено в Брюксел на 27 ноември 2018 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 350, 28.12.1998 г., стр. 58.
         
            (2)  ОВ L 140, 5.6.2009 г., стр. 16.